ARRONDO ALDASORO (EH Bildu, 2014-03-27):
Eskerrik asko.
Ikusten dut ez Alderdi Sozialistak ez Jeltzaleak ez zaudetela prest eztabaidatzeko ere guretzat hain proposamen xumea, argia, erraza egiteko baina garrantzitsua dena pertsona askorentzat, milaka pertsonentzat. Horrek berak zerbait adierazten du: Jarraitu dezakezue esaten pertsonak helburu, baina eztabaidatzeko ere ez zaudete prest.
Mahai horretan argi gelditu da aurreko legegintzaldian egindako aldaketa Alderdi Sozialista eta Alderdi Popularraren eskutik gaur hemen defendatu duenak eta ez dakit, suposatzen dut, berdina bozkatuko duzuenak Alderdi Popularra izan dela. Gutxienez aurpegia ematen du eta defendatzen du pentsatzen duena eta zergatik pentsatzen duen eta prest agertu da eztabaidarako guztion izenean, baita Alderdi Sozialistaren izenean ere, zeren eta aldaketa horiek elkarrekin egin zenituzten aurreko legegintzaldian.
Hori esanda, noski, enplegua da lehentasuna, nola ez. Nor dago beste gauza bat esaten? Enplegu duinak sortzea da bidea, zalantzarik gabe. Lehentasuna izan behar da guztiontzat, instituzio guztiontzat eta denbora galdu gabe gainera. Baina datuak hor daude. Hori esaten dugun bitartean, langabezia igotzen ari da. Hilabetetik hilabetera langabetu gehiago ditugu. Pertsona gehiago ditugu inolako babesik gabe eta gainera hartzen ditugun erabakiak babes hori egiteko baldintzak murrizten ditugu. Beraz, uzten ari gara pertsonak eta pertsonak ezer gabe.
Hiru urte erroldatzea egotea baldintza izan behar da jateko edukitzeko baliabideak? Bizitzeko baliabideak? Gero proposatuko ditugu beste neurri batzuk, ez dakit zer egiteko pertsona horiekin. Ez dakit karitatearen bidez ez dakit zer egiteko. Baina ez, goazen ematera baldintzak, goazen ematera baliabide nahikoak gutxieneko bizi baldintza duinak izateko.
Horretaz ari gara hitz egiten. Pausotxo bat ematea besterik ez dugu proposatzen. Pausotxo bat, askoz ere gehiago egin beharko genuke, zeren eta berriro diot, guretzat lehentasuna pertsonak dira eta hor ipini beharko genuke inbertsio handiena.
Lehen esan dugu, ez da diru kontua, dirua badago, da inbertsio bat. Pertsonak, gu bezalako pertsonak 612 euro emateko diru kopurua. Horretaz ari gara hitz egiten, 612 euro. Hori da gaur egun diru sarrera bermatzeko errentaren oinarrizko kantitatea.
Eta hori ere ez. Hori gabe ere uzten ditugu. Horregatik diogu lehentasun kontua dela eta aurrekontuak egin behar direla pertsonaren ongizatea babesteko eta ez alderantziz.
Atzo bertan edo herenegun uste dut izan zela, entzun genuen nola Erkoreka sailburuak Jaurlaritzaren izenean, hitz egiten zuen defizit zeroren aldeko apustua helburua eduki behar zela hemendik aurrera. Denok dakigu zer esan nahi duen defizit zero momentu honetan aipatzea. Austeritate politiketan sakontzea, hori da Bilbon elkartu zirenak, Troika horrek esaten duena. Austeritate politiketan sakontzea, eskubide sozialak gehiago murriztea. Hori da esan nahi duena momentu honetan defizit zero.
Atzo esan genuen bezala errepikatu egingo dut. Ez da momentua defizit zero. Defizit zero ez, Urkullu jauna. Langabezi zero izan beharko litzateke. Eta bitartean neurriak babesteko pertsonen ongizatea.
Susmopean, berriro ere, Alderdi Popularrak ipintzen ditu Diru sarrerak bermatzeko errenta jasotzen dituzten pertsonak. Gure ustez dira gaizkien pasatzen duten pertsonak. Hor ez dago arazo nagusiena. Hortik ez doa diru kantitate handiena. Hor agertzen diren datu asko eta asko okerrak dira gainera. Lanbidek gaizki kudeatutako gaiak gero berriro itzuli behar zaizkienak. Ez dago iruzurrik edo oso gutxi dago konparatuta gure gizartean dagoenarekin eta berriro esango dut, benetako iruzurra beste toki batzuetan dago eta Alderdi Popularrak hori ere oso ondo daki.
Hitz egiten da horren truke ere gizarterako lanak egitearen beharra eta batzordean sailburuak, Enplegu eta Gizarte Politikako sailburuak, hitz egin zuen hirugarren sektorearen inguruan elkarrizketak zeudela hori gauzatzeko.
Desde el tercer sector se ha criticado dicha medida y la posibilidad de que se realice en ese ámbito los trabajos a la comunidad. Ahí tenemos la posición de Ekain, Redes para la Inclusión Social, que lo ha manifestado clarísimamente. Por eso también hemos pedido su comparecencia para que tengamos entre todos y todas la oportunidad de poder debatir el por qué esa posición es mejor o peor que otras. Ellos lo han dicho claro. No es una medida adecuada y no comparten que esas personas realicen ese trabajo en el tercer sector. Para nada.
Arartekoak ere ipini du, atzo bertan esan zuen, oraindik badaudela gauza asko hobetzeko gizarte babesean, gizarteratzeko programetan, proiektuetan, moduetan eta hori ere nik uste dut kontutan hartzeko gaia dela.
Badago beste gai bat, garrantzitsua gaur bertan ere ezagutu duguna, ez? Esaten ari da Alemania askotan gure helburu dena eta eztabaida interesgarria izango litzateke. Esaten ari da Alemaniatik, europarrak langabezian baldin badaude kaleratu egin behar dituztela, ez? Edo proposamen hori ipintzen dute mahai gainean. Eta baita ere ipintzen dute proposamena mahai gainean, murrizketa gehiago ezarri behar direla babes sozialean pertsona horientzat.
Ez dakit gure bidea hori den. Ez dakit gaur hemen neurri honen kontra bozkatuko duzuen bidea edo norabidea hori den, baina ona izango litzateke pertsona guztiak eta gure jendarteak eta gizarteak ezagutzeko, jakitea benetan zein den Gobernu honen norabidea gai hauekiko. Hori den edo beste bat den. Eta beste bat baldin bada, zertan zehazten den. Gaur behintzat ikusiko ez duguna hemen.
Esaten ari gara, lehen aipatu dut milaka pertsona utzi direla babesik gabe. Gure kalkuluen arabera eta seguraski Jaurlaritzak datu zehatzagoak izango ditu. Baina gure kalkuluen arabera eta Gipuzkoako errealitatea kontutan hartuta, 5.000 pertsona inguru izango litzateke momentu honetan kanpo gelditu direnak bakarrik neurri hau erabilita, erroldaren neurria erabilita. Eta iruditzen zaigu ez dela tontakeri bat, ez dela txantxetako gauza bat 5.000 pertsonei gutxieneko prestazio bat ematea bere bizimodua, bere ongizatea, pixka bat behintzat hobetzeko. Eta bukatzen joango naiz.
No veo ninguna voluntad, es evidente, de tomar medidas que favorezcan a las personas que se encuentran sin empleo, porque el empleo es el objetivo, sí, pero cada vez tenemos más paro, quizá también porque las medidas que estamos tomando para generar empleo no son las adecuadas.
Pero en la medida que tenemos más gente en paro y sin ningún tipo de protección social, sin ingresos, en situación de exclusión o cercana a la exclusión social, entendemos que estas medidas se deberían de tomar por todas las personas de todos los grupos políticos que estamos en este Parlamento.
EH Bildu en cualquier caso seguirá trabajando, proponiendo iniciativas y peleando con el objetivo de que todas las personas tengan asegurada una vida digna. Gaur argi dago, ez da posible izango pausu xume hau ematea, baina ziur gaude zuekin edo gabe jendarte justuago bat lortzen joango garela hemendik aurrera ere bai.
Eskerrik asko.